Другі чалавек, які шчодра дзеліцца сваімі ўспамінамі пра Скакуна – Васіль Пятровіч Куніцкі: “Гэта чалавек, як беларусы кажуць, з няўрымслівым характарам. Ён усё жыццё не быў спакойным, шукаў новыя падыходы ў развіцці сельскай гаспадаркі. Ніколі не быў кабінетным работнікам. Яшчэ ў тую пару, калі Скакун быў начальнікам упраўлення сельскай гаспадаркі Іванаўскага райвыканкама, ён паспяваў зранку, да планёркі, аб’ехаць некалькі гаспадарак, каб прадметна гаварыць са спецыялістамі.